Seinere har Bong nektet for å ha fløyet under Golden Gate Bridge. Likevel var Bong fortsatt satt på bakken da resten av gruppen hans ble sendt uten ham til England i juli 1942. Bong ble deretter overført til en annen Hamilton Field-enhet, 84. Fighter Squadron i 78. Fighter Group. Derfra ble Bong sendt til det sørvestlige området av Stillehavet. Den 10. september 1942 ble løytnant Bong overført til 9. Fighter Squadron (kalt «Flying Knights»), 49. Fighter Group, basert i Darwin i Australia. Mens skvadronen ventet på levering av nye Lockheed P-38 fløy Bong treningstokt med 39. FS, 35 Fighter Group basert i Port Moresby, Ny-Guinea for å få kamptrening. Den 27. desember 1942 innkasserte Bong sin første luftseier, da han skjøt ned en Mitsubishi A6M «Zero» og en Nakajima Ki-43 «Oscar» over Buna. For denne handlingen fikk Bong Silver Star.